Document ID: /roh_data/filtered/fineweb-2-filterrobots_roh.jsonl.gz/21386

La lescha tracta ils 300 objects che la vischnanca Glion posseda. Per giuditgar meglier èn ils objects vegnids partids en 13 differentas categorias – per exempel scolas, administraziun, lavuratoris, agricultura u alps. La valita actuala da tuts objects vegn stimada sin 110 milliuns francs.
La lescha ch'è vegnida approvada lubescha a la suprastanza da lavurar cun quels objects tenor l'ordinaziun e la strategia. En trais puncts descriva la strategia la tenuta tenor quella i duai vegnir lavurà: tegnair, sviluppar u dar si objects.
La approvaziun da la lescha è suttamessa al referendum facultativ.